# Tot Badalona, Montgat i Tiana

El Tot Badalona, Montgat i Tiana (1983-2015) era una revista setmanal gratuïta d'informació local i comercial, distribuïda cada divendres a les poblacions de Badalona, Montgat i Tiana. L'abril 2015 va tancar i ser reemplaçat per De Tot i Més, d'una altra editorial.
Es publicava en català a Badalona per l'empresa Subirats & Subirats Editors i es distribuïa per les fleques i altres establiments comercials, de restauració, les estacions de servei i les entitats. La revista pertanyia des de la seva fundació l'Associació Catalana de la Premsa Gratuïta i Mitjans Digitals (ACPG). Els fundadors volien crear un nexe de comunicació entre els ciutadans, els establiments, les entitats i els col·lectius de la ciutat de Badalona. La revista va sortir al carrer per primer cop el 24 de gener del 1983.
El 2010 es trobava amb un lectorat de 33.000 persones al rang 22 de les principals publicacions periódiques de Catalunya (premsa a pagament i gratuïta). La quarta onada del Baròmetre de la Comunicació i la Cultura del 2011 va situar el setmanal com a líder d'audiència i el més llegit de la comarca del Barcelonès Nord. Segons dades certificades, la seva tirada és de 23.000 exemplars amb una penetració del 94,50% en la població. Les dades a nivell català situen, El Tot, entre els 10 primers gratuïts més seguits de tot Catalunya amb més de 46.000 lectors setmanals de la revista impresa. L'any 2013 el setmanari va celebrar el seu 30è aniversari. En aquesta ocasió va estrenar una apli amb sistema operatiu iOS, i fer una donació de prop de quatre mil fotos a l'arxiu del Museu de Badalona. Aquest fons rep el nom «Núria Ferrer Padrós/TOT Badalona» i haurà de ser d'accés gratuït.
El 10 d'abril del 2015, el setmanal va tancar de manera silenciosa, després de 32 anys i 1682 números. Va ser reemplaçat per una publicació nova De Tot i Més —amb tipografia i logotip molt semblants a l'anterior, però amb numerotació nova— editada aquesta vegada per l'editorial del Diari de Barcelona. No hi ha hagut cap informe públic sobre el canvi de títol i de casa editora.

## Referències

* 1 2 «El setmanari El TOT dona 4.000 fotos del seu arxiu al Museu de Badalona». Ajuntament de Badalona, 21-02-2014. Arxivat de l'original el 2016-10-24. [Consulta: 15 maig 2016].
* ↑ «El Tot» (pdf). Arxivat de l'original el 2016-08-03. [Consulta: 15 maig 2016].
* ↑ Domingo, David; et alii. «La comunicació local». A: Informa de la comunicació a Catalunya 2009-2010 (pdf). Observatori de la Comunicació Local de l'Institut de la Comunicació de la Universitat Autònoma de Barcelona, p. 49 [Consulta: 15 maig 2016]. Arxivat 2017-02-19 a Wayback Machine.
* 1 2 «El Tot Badalona ha tancat». Comunicació21, 10-06-2015.
* ↑ «Presentació de l'ACPG». Arxivat de l'original el 2011-09-07. [Consulta: 10 novembre 2011].
* ↑ Santos Diez, M. Teresa «La prensa gratuita se expande en España» (en castella). Telos. Fundación Telefónica, 10-11-2011. Arxivat de l'original el 2010-07-06 [Consulta: maig 2016].
* ↑ Domingo et alii, 2010, p. 49.
* ↑ Acn «Catalunya Ràdio i TV3, els mitjans de comunicació líders a Catalunya». Empordà Info, 27-07-2011. Arxivat de l'original el 2016-10-24 [Consulta: maig 2016]. «Amb 104.000 lectors, la revista 'Latino Barcelona' és la revista gratuïta amb més lectors, seguida per El Tot Mataró i Maresme, amb 102.000 i el Capgròs, amb 98.000. La fura, […] té 91.000 lectors cada mes, i la segueixen Reclam Osona Ripollès, amb 79.000 lectors, La clau, amb 62.000, Tot Sant Cugat, amb 57.000, Més Osona amb 50.000, i El tot Badalona, Notíciestgn, i Comarques de Ponent amb 46.000 lectors.» Arxivat 2016-10-24 a Wayback Machine.
* ↑ Quarta onada del Baròmetre de la Comunicació i la Cultura 2011 fundacc.cat (10 de novembre del 2011). Consultat el 10 de novembre del 2011.
* ↑ «El Tot estrena aplicació l'Iphone». El Tot, 01-11-2013.

## Vegeu també

* Mitjans de comunicació de Badalona